Die wêreld in foto's – 2 Maart 2017 | Maroela Media
Die wêreld in foto's – 2 Maart 2017
Werknemers van Christie's lig die skildery, 'La Corde sensible', van die kunstenaar Rene Magritte, op tydens 'n uitstalling in Londen. Die skildery is vir $17,9 miljoen verkoop, wat 'n rekord vir die kunstenaar is. (AP Photo/Frank Augstein,File)
Die foto is op 2 Maart 2017 geneem na 'n aanval in Kaboel, die hoofstad van Afghanistan. Die dodetal het tot 17 gestyg en 119 mense is beseer in die twee selfmoordbomaanvalle. (Xinhua/Rahmat Alizadah)
'n Foto van 'n spieël wat in 'n straat in Frankfurt in Duitsland blou lug weerkaats. (AP Photo/Michael Probst)
Polisiebeamptes kyk hoe 'n ambulanshelikopter oudpres. Hosni Mubarak van Egipte van die Maadi militêre hospitaal na 'n hof neem. Hy word weer verhoor op aanklagte dat hy medepligtig was in die moorde op betogers tydens die oproer in Egipte in 2011. (AP Photo/Amr Nabil)
Die Ferrari-bestuurder, Kimi Raikkonen van Finland, bestuur sy renmotor tydens 'n toetslopie by die Catalunya-resiesbaan in Montmelo, net buite Barcelona in Spanje. (AP Photo/Francisco Seco)
'n Kunswerk van strooi wat lyk soos 'n dier word uitgestal in die koolplantasies van China se Hunan-provinsie. (Xinhua/Li Ga) (zwx)